En 53-årig mand fra Nørager blev anholdt natten til mandag efter at have udøvet hærværk mod to biler på Viborggyde i Hobro. En patrulje blev kaldt til stedet, hvor gerningsmanden havde været på spil i tidsrummet mellem klokken 00.30 og 01.40. Manden havde smadret flere ruder i de to biler, ødelagt radioen i en af bilerne samt flere dørhåndtag. Den 53-årige mand er løsladt igen efter at være blevet afhørt. Han er sigtet for groft hærværk, oplyser politikommissær Lars Rosenvinge fra Nordjyllands Politi. Det er uvist, hvad gerningsmandens motiv var.

Opsummering:
Ruder blev smadret i to parkerede biler.